Καμικάζι αγάπη μου

Καμικάζι αγάπη μου είναι ελληνική κωμική κινηματογραφική ταινία του 1983 σε σενάριο και σκηνοθεσία Γιάννη Δαλιανίδη. Πρωταγωνιστές είναι ο Στάθης Ψάλτης, ο Σταμάτης Γαρδέλης και η Ρένα Παγκράτη που υποδύονται τα αδέλφια Σγουρού, δίπλα στη Καίτη Φίνου, την Σοφία Αλιμπέρτη και τον Ζανό Ντάνιας που υποδύονται τους αγαπημένους τους.

Πλοκή
Ο Στάθης (Στάθης Ψάλτης) λατρεύει τις μηχανές, η Ρένα (Ρένα Παγκράτη) θέλει όλη την ώρα να χορεύει σε ντίσκο και ο Αλέξης (Σταμάτης Γαρδέλης) τρελαίνεται για τη ροκ μουσική. Πρόκειται για τρία θεότρελα αδέλφια.

Ο ένας από αυτούς, ο Στάθης, δεν καταφέρνει να στεριώσει σε καμία δουλειά και, όταν φτάνει να χάσει και το κορίτσι που αγαπά, η μητέρα του αποφασίζει να του αγοράσει αυτό που λατρεύει περισσότερο, μια... σούπερ μοτοσικλέτα! Μόλις την αγοράζει, αντιλαμβάνεται πως του την έκλεψαν και τότε αποφασίζει να βρει έναν τρόπο για να αγοράσει μία άλλη αλλά και να μάθει ποιος του την έκλεψε. Όταν συναντά την Σύλβια (Βίνα Ασίκη) μια τύπισσα η οποία έχει ένα μαγαζί με εικόνες τον βάζει να κάνει μια δουλειά της αλλά τον ανακαλύπτει ένας αστυνομικός και τον κλείνει μέσα. Μόλις βγαίνει, αποφασίζει να πιάσει δουλειά με τον αδερφό του τον Αλέξη. Εκεί, πιάνει δουλειά με την βοήθεια της Χριστίνας (Βέρα Μπετίνη) και ο Αλέξης βρίσκει τον έρωτα του την Σοφία (Σοφία Αλιμπέρτη). Στο τέλος, ο Στάθης γίνεται διευθυντής και τα ξαναφτιάχνει με την Κίτσα (Καίτη Φίνου).

 Διανομή 
 Ηθοποιός  ΡόλοςΣτάθης ΨάλτηςΣτάθης ΣγουρόςΣταμάτης ΓαρδέληςΑλέξης ΣγουρόςΚαίτη ΦίνουΚίτσαΣοφία ΑλιμπέρτηΣοφία ΠασχαλίδηΡένα ΠαγκράτηΡένα ΣγουρούΚούλα ΑγαγιώτουΔόμνα ΣγουρούΒίνα ΑσίκηΣύλβια ΚαρπέτουΖανό ΝτάνιαςΤζώνηςΝίκος ΠαπαδόπουλοςΝίκοςΤζώνυ ΘεοδωρίδηςκιθαρίσταςΣτέλιος ΛιονάκηςΑναστάσιος ΘέμεληςΤώνης ΓιακωβάκηςΠασχαλίδηςΜίμης ΘειόπουλοςΝικολάουΆγγελος ΓεωργιάδηςαστυνόμοςΜιχάλης ΓιαννάτοςΦωτίουΝτόρα ΧατζηγιάννηΠόπη ΙωαννίδουΑλέκος Μαυρίδηςδιευθυντής θεάτρουΒέτα ΜπετίνηΧριστίνα ΛιβανούΜίρνα ΜηλιώνηΝτίνα ΧρυσάφηΓιώργος ΣταυρόπουλοςσερβιτόροςΣπύρος ΜεριανόςΣωτήρηςΑντώνης Τρικαμηνάςυπάλληλος ΠασχαλίδηΛευτέρης Μελέτηςπωλητής μηχανώνΠέτρος ΦώσκολοςχωροφύλακαςΔημήτρης ΜιχαηλίδηςΣπανόπουλοςΒασίλης ΚαμίτσηςαστυνομικόςΝόνη ΓλυκούΝταίζηΛούλα ΚαναρέληΠερράκη

 Παραγωγή και παραλειπόμενα 
Κάποια από τα εξωτερικά γυρίσματα πραγματοποιήθηκαν σε καφετέρια της Βουλιαγμένης και σε ξενοδοχείο του Λαγονησίου.  Κατά τα γυρίσματα, η Βέτα Μπετίνη έπεσε πάνω στον Στάθη Ψάλτη, με αποτέλεσμα αυτός να χάσει τις αισθήσεις του, όπως ο ίδιος έχει αφηγηθεί. 

Κυκλοφόρησε και με τη μορφή ντιβιντί στις 25 Ιανουαρίου 2008. 

Οι επικίνδυνες σκηνές με τη μοτοσυκλέτα γυρίστηκαν στο Παλαιό Φάληρο και στον Άγιο Δημήτριο με κασκαντέρ τον Σταύρο Καλιακούδα.

 Παραπομπές 

 Εξωτερικοί σύνδεσμοι 
 Καμικάζι αγάπη μου στην Ταινιοθήκη της Ελλάδος
 Καμικάζι αγάπη μου στο Cine.gr

Κατηγορία:Ελληνικές ταινίες της δεκαετίας 1980
Κατηγορία:Ταινίες του 1983
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ελληνικές μουσικές κωμικές ταινίες
Κατηγορία:Ταινίες σε σκηνοθεσία Γιάννη Δαλιανίδη
Κατηγορία:Ταινίες σε σενάριο Γιάννη Δαλιανίδη
Κατηγορία:Ταινίες με μουσική σύνθεση Γιώργου Κατσαρού
Κατηγορία:Ταινίες γυρισμένες στην Ελλάδα
Κατηγορία:Ταινίες σε παραγωγή Γιώργου Καραγιάννη